कुल्लू। माउंट एवरेस्ट फतेह करने निकले एनसीसी कैडेटों की टीम इन दिनों प्री माउंट एवरेस्ट कैंप के लिए सेरी में डेरा डाले हुए है। यहां पर कैंप लगाकर एनसीसी कैडेटों के शरीर को मौसम के अनुरूप डालने का प्रयास किया जा रहा है। जगतसुख से ट्रैकिंग पर निकले इस दल ने कुछ दिनों तक नागतक्षक में कैंप लगाकर मौसम का जायजा लिया। इसके बाद यह दल सेरी पहुंचा। यहां पर भी शरीर को कुछ दिन मौसम के अनुरूप ढालने के बाद कैडेट टेंटा होते हुए चंद्रताल पहुंचेगा।